ΓΡΑΠΤΗ ΕΡΩΤΗΣΗ E-0671/03

υποβολή: Caroline Lucas (Verts/ALE) προς την Επιτροπή

(7 Μαρτίου 2003)

Θέμα: Δοκιμές χημικών προϊόντων

Στο ψήφισμά του σχετικά με τη Λευκή Βίβλο: Στρατηγική για μια μελλοντική πολιτική για τα χημικά προϊοντα(1), το Ευρωπαϊκό Κοινοβούλιο ζητεί την άμεση παροχή περισσοτέρων πόρων προκειμένου να επισπευσθεί

η ανάπτυξη και επικύρωση περαιτέρω επιστημονικώς αξιόπιστων, αναγνωρισμένων και τυποποιημένων εναλλακτικών δοκιμών ώστε να αντικατασταθούν οι δοκιμές σε ζώα κατά την εφαρμογή του νέου συστήματος. Εντούτοις, όσον αφορά τη χρηματοδότηση με σκοπό την ανάπτυξη και τον έλεγχο καταλληλότητας νέων δοκιμών, παρατηρείται συχνά έλλειψη διαφάνειας, ειδικά σε θέματα συμμετοχής των κρατών μελών.

Μπορεί η Επιτροπή να παράσχει διευκρινίσεις για τη χρηματοδότηση τόσο για την ανάπτυξη όσο και για την επικύρωση νέων δοκιμών που δεν θα χρησιμοποιούν ζώα, από τις παρακάτω πηγές: (1) Το Έκτο Πρόγραμμα Πλαίσιο Έρευνας, (2) Το Κοινό Κέντρο Έρευνών (προϋπολογισμός Ευρωπαϊκού Κέντρου Ελέγχου Καταλληλότητας Εναλλακτικών Μεθόδων) και (3) Τα κράτη μέλη·

Η βρετανική κυβέρνησηποστηρίζει ότι συμβάλλει οικονομικά στην ανάπτυξη και την επικύρωση εναλλακτικών μεθόδων στην ΕΕ, αλλά δεν διευκρινίζει το ύψος και τον τρόπο της εισφοράς. Θα μπορούσε η Επιτροπή να αναφέρει την ποσοτική συνεισφορά των κρατών μελών στην εν λόγω χρηματοδότηση για τα περασμένα έτη, αναφέροντας συγκεκριμένα αριθμητικά στοιχεία για κάθε κράτος μέλος· Ειδικότερα, για το Ηνωμένο Βασίλειο, μπορεί να αναφέρει η Επιτροπή το ποσό με το οποίο έχει συμβάλει στη χρηματοδότηση για την έρευνα όσον αφορά νέες δοκιμές που δεν θα περιλαμβάνουν τη χρήση ζώων·

(1) ΕΕ C 140 E της 13.6.2002, σελ. 552.

Απάντηση του κ. Busquin εξ ονόματος της Επιτροπής

(22 Απριλίου 2003)

Η ανάπτυξη εναλλακτικών μεθόδων θα χρηματοδοτηθείπό το Έκτο πρόγραμμα πλαίσιο (6ΠΠ) δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του Ευρωπαϊκού Χώρου Έρευνας και στην καινοτομία (2002-2006). Υπό δύο τμήματα του προγράμματος πλαισίου θα ενισχυθεί η ανάπτυξη καινοτόμων εναλλακτικών μεθόδων δοκιμασιών χωρίς πειραματόζωα: ανάπτυξη νέων δοκιμών in-vitro για την αντικατάσταση των πειραμάτων σε ζώα (θεματική προτεραιότητα 1 — Βιοεπιστήμες, γονιδιωματική και βιοτεχνολογία στηνπηρεσία τηςγείας)(1), και ανάπτυξη εναλλακτικών μεθόδων δοκιμασιών in vitro και στρατηγικών για τις χημικές ουσίες (ειδικές δραστηριότητες που καλύπτουν το ευρύτερο πεδίο έρευνας — Υποστήριξη πολιτικών και πρόβλεψη επιστημονικών και τεχνολογικών αναγκών)(2). Οι αντίστοιχες προθεσμίες για τηνποβολή προτάσεων είναι 25 και 12 Μαρτίου 2003. Η χρηματοδοτική συμμετοχή της Κοινότητας θα χορηγηθεί σύμφωνα με την αρχή της συγχρηματοδότησης, με εξαίρεση τη χρηματοδότηση μελετών, διασκέψεων και δημόσιων συμβάσεων. Αυτό σημαίνει ότι μέρος του κόστους των έργων θα φέρουν οι ίδιοι οι αντισυμβαλλόμενοι (Απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου για το έκτο πρόγραμμα πλαίσιο (6ΠΠ) δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του Ευρωπαϊκού Χώρου Έρευνας και στην καινοτομία (2002-2006)(3), παράρτημα ΙΙ, σημείο 2). Μέχρι στιγμής δεν έχουν επιλεχθεί έργα και τα πρώτα αριθμητικά στοιχεία σχετικά με τη χρηματοδότηση έργων δεν θα είναι διαθέσιμα πριν από το τέλος του 2003.

Υπό την θεματική προτεραιότητα 1, ο ενδεικτικός προϋπολογισμός που έχει προβλεφθεί για όλους τους επιστημονικούς τομείς της προηγμένης γονιδιωματικής και τις εφαρμογές της στηνγεία για τη διάρκεια του προγράμματος πλαισίου είναι 1100 εκατ. ευρώ, όπου περιλαμβάνεται η ανάπτυξη εναλλακτικών μεθόδων για τον πειραματισμό και δοκιμασίες με ζώα. Παρομοίως, ο ενδεικτικός προϋπολογισμός που έχει χορηγηθεί για όλα τα πεδία που καλύπτονταιπό τη δραστηριότητα Υποστήριξη πολιτικών και πρόβλεψη επιστημονικών και τεχνολογικών αναγκών, όπου περιλαμβάνεται η δραστηριότητα σχετικά με τις εναλλακτικές δυνατότητες για τηνποστήριξη της πολιτικής για τις χημικές ουσίες, ανέρχεται σε 555 εκατ. ευρώ για τη διάρκεια του 6ΠΠ.

Η δυνατότητα προσφοράς περισσότερων εναλλακτικών μεθόδων αφορά πρώτον την ανάπτυξη νέων μεθόδων και εν συνεχεία την έγκριση της καταλληλότητάς τους. Οι βιομηχανίες καλλυντικών και χημικών είναι οι κυρίως αρμόδιες για την ανάπτυξη μεθόδων. Ένας από τους ρόλους του Κοινού Κέντρου Έρευνών είναι η έγκριση των νέων μεθόδων που προκύπτουν, συγκεκριμένα από το Ευρωπαϊκό Κέντρο για την Έγκριση Εναλλακτικών Μεθόδων (ECVAM).

Οι χρηματοδοτικοί πόροι που είναι διαθέσιμοι για το ECVAM στο πλαίσιο του πολυετούς προγράμματος εργασίας του ΚΚΕρ για την περίοδο 2003-2006 αυξήθηκαν σε 35,2 εκατ. ευρώ. Ο προϋπολογισμός αυτός δεν θεωρείται επί του παρόντος ως περιοριστικός παράγοντας για την έγκριση εναλλακτικών μεθόδων.

Ωστόσο, σε περίπτωση που η κατάσταση μεταβληθεί, στον μηχανισμό κατανομής των πόρων του ΚΚΕρ προβλέπεται η ευελιξία που είναι απαραίτητη για την αντιμετώπιση των διαφορετικών αναγκών επιστημονικής και τεχνικήςποστήριξης για την ανάπτυξη και εφαρμογή των κοινοτικών πολιτικών, δεδομένου ότι το πρόγραμμα εργασίας του ΚΚΕρ επανεξετάζεται ετησίως σε στενή συνεργασία με τις Γενικές Διευθύνσεις της Επιτροπής που κάνουν χρήση τωνπηρεσιών του.

Οι εισφορές των κρατών μελών στον προϋπολογισμό της Κοινότητας δεν διαχωρίζονται ώστε να κατανεμηθούν σε διαφορετικούς τομείς δαπανών όπως αναφέρεται στην ερώτηση. Δεν είναι λοιπόν δυνατόν να απαντηθεί αυτό το συγκεκριμένο ερώτημα.

(1) Περισσότερες πληροφορίες στην ιστοθέση: http://www.cordis.lu/fp6/lifescihealth.htm.

(2) Περισσότερες πληροφορίες στην ιστοθέση: http://www.cordis.lu/fp6/support.htm.

(3) ΕΕ L 232 της 29.8.2002.